En 22-årige kvinde ringede til politiet, efter en mand havde onaneret foran hende

Ved du noget? Tip os på 1224@eb.dk eller sms/mms til 1224 (alm. takst)

Tirsdag aften klokken 21.08 fik politiet endnu en anmeldelse om en blotter i Esbjerg. Denne gang i Tjæreborg, og det gik ud over en ung kvinde.

- En 22-årig kvinde kommer gående i en park ved Tjæreborg uden for Esbjerg, da en mand på rulleskøjter begynder at følge efter hende, siger vagtchef ved Syd og Sønderjyllands Politi, Erik Lindholt, til Ekstra Bladet.

Manden rullede op på siden af pige og skyndte sig derefter over i et buskads.

- Efterfølgende har han gemt sig i en busk, så pigen kunne se ham, og er begyndt at onanere foran hende, siger vagtchefen.

Se også: Politiet frygter serie-blotter: 14-årige piger krænket

Mandag var det to piger på 14 år, der anmeldte blotteren til politiet, efter de var gået gennem Vognsbølparken i Esbjerg, hvor manden havde blottet sig og efterfølgende stukket af igen.

- Signalementet er det samme som i går på nær, at han i dag havde sorte shorts og en sort hættetrøje på, siger vagtchefen.

Derudover fortæller den 22-årige, at han er østeuropæisk af udseende og ikke mellemøstlig.

- Men vi arbejder ud fra teorien om, at der er tale om den samme mand.

Politi leder nu efter blotteren og hører gerne fra borgere, der kan have set manden. Det er der en god sandsynlighed for, at nogen har, da han formentlig har gjort det mange gange.

- Vi vælger at bede offentligheden om hjælp nu, fordi vi før har fået flere henvendelser om blottere, der passer på samme signalement, siger vagthavende.

Faktisk har Syd- og Sønderjyllands Politi fået henvendelser om blotteren siden foråret.

Han bliver beskrevet som mellemøstlig af udseende, 20-25 år og 185-190 centimeter høj med kort sort hår. Under hændelse med de 14-årige piger havde manden bar mave, blå shorts og et håndklæde under armen.